**Rīgas domes Izglītības, kultūras un sporta departamenta** **atklātā konkursa**

**„Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2019/2**

**ZIŅOJUMS (papildinājums)**

2019. gada 30. maijā

**Pasūtītājs**: Rīgas domes Izglītības, kultūras un sporta departaments (turpmāk – Departaments) kā centralizēta iepirkumu institūcija.

**Iepirkuma metode:** saskaņā ar Publisko iepirkumu likuma un Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” regulējumu.

**CPV kods:** 15000000-8

**Iepirkuma priekšmets:** pārtikas produktu piegāde 30 (trīsdesmit) izglītības iestādēm (turpmāk – Iestādes), līguma termiņš 12 mēneši.

**Paredzamā līgumcena:** līdz2 500 000 *euro* bez PVN.

**Finansējuma avots:** pašvaldības budžets, bērnu vecāku iemaksas.

**Iepirkuma komisija:** (turpmāk – Komisija**)** – izveidota saskaņā ar Rīgas domes Izglītības, kultūras un sporta departamenta 28.12.2018. rīkojumu Nr. DIKS-18-1708-rs un 16.05.2019. rīkojumu Nr. DIKS-19-780-rs, šādā sastāvā:

Inese Cipruse– Komisijas priekšsēdētāja, Dāvis Kalniņš – Komisijas priekšsēdētājas vietnieks.

**Komisijas sastāvā:** Ināra Goldšteine (līdz 15.05.2019.), Arta Rožkalne, Ingrīda Millere, Inese Liepa, Anastasija Goļatkina.

**Piedāvājuma izvēles kritērijs:** saimnieciski visizdevīgākais piedāvājums katrā iepirkuma daļā.

**Piedāvājumu iesniegšana:** termiņš līdz 2019.gada 1.aprīlim plkst. 13.00, Elektronisko iepirkumu sistēmas e-konkursu apakšsistēmā.

**Piedāvājumu atvēršanas vieta, datums un laiks**: 2019.gada 1.aprīlī plkst. 13.00, Elektronisko iepirkumu sistēmas e-konkursu apakšsistēmā.

Atklātā konkursa „Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2019/2 (turpmāk – Iepirkums) nolikumu (turpmāk – Nolikums) Komisija apstiprināja 2019.gada 30.janvārī, Iepirkuma dokumentācijas grozījumus apstiprināja 2019.gada 22.februārī un 2019.gada 5.martā.

2019. gada 10. maijā tika saņemta vēstule no SIA “**Kurzemes gaļsaimnieks**” par to, ka tas **atsakās slēgt līgumus** atklātā konkursa „Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2019/2 (turpmāk – Iepirkums) 2., 6. un 10. daļā, pamatojot to ar straujo cūkgaļas cenu pieaugumu, ko iepriekš nebija iespējams objektīvi prognozēt.

Komisija atbilstoši MK noteikumiem Nr. 107 “Iepirkumu procedūru un metu konkursu norises kārtība” 23. punktam **nolēma** iepirkuma līguma slēgšanas tiesības 2., 6. un 10. daļā piešķirt nākamajam pretendentam, kurš piedāvājis saimnieciski visizdevīgāko piedāvājumu.

Komisija konstatēja, ka līgumu slēgšanas tiesības iepirkuma 2., 6. un 10. daļā būtu piešķiramas:

|  |  |  |  |
| --- | --- | --- | --- |
| **Iepirkuma daļas Nr.** | **Iepirkuma daļas nosaukums** | **Pretendenta nosaukums** | **Piedāvātā līgumcena (EUR bez PVN)** |
| 2.iepirkuma daļa | Svaigi atdzesēta cūkgaļa, subprodukti, svaigi atdzesēta liellopu gaļa 1.iestāžu grupai | Pilnsabiedrība "Flamen" | 86 290.40 |
| 6.iepirkuma daļa | Svaigi atdzesēta cūkgaļa, subprodukti, svaigi atdzesēta liellopu gaļa 2.iestāžu grupai | SIA "Sanitex" | 107 504.40 |
| 10.iepirkuma daļa | Svaigi atdzesēta cūkgaļa, subprodukti, svaigi atdzesēta liellopu gaļa 3.iestāžu grupai | SIA "Sanitex" | 108 231.10 |

2019. gada 13. maijā tika saņemta vēstule no SIA “**Sanitex**” par to, ka tas **atsakās slēgt līgumus** atklātā konkursa „Pārtikas produktu piegāde Rīgas pilsētas izglītības iestādēm”, identifikācijas Nr. RD IKSD 2019/2 (turpmāk – Iepirkums) 6. un 10. daļā, pamatojot to ar straujajām cūkgaļas cenu izmaiņām. 2019. gada 21.maijā tika saņemta vēstule no Pilnsabiedrības **“Flamen”** par to, ka tas atsakās slēgt līgumus Iepirkuma 2. daļā, pamatojot to ar straujo cūkgaļas cenu kāpumu.

Komisija atbilstoši MK noteikumiem Nr. 107 “Iepirkumu procedūru un metu konkursu norises kārtība” 23. punktam 2019.gada 23.maijā **pieņēma lēmumu pārtraukt Iepirkumu 2., 6. un 10.daļā, neizvēloties nevienu piedāvājumu**.

Iepirkuma komisijas priekšsēdētāja I.Cipruse